text:
Merkisdagur á Glasi fyri trúgvum starvsfólkum21. apríl 2021
Tá fólk støðast leingi á arbeiðsplássinum er okkurt, sum bendir á, at her er gott at vera. Her á Glasi eru fleiri, sum hava verið leingi í starvi – fyrst á ávíkavist Tekniska Skúla, Føroya Handilsskúla og Føroya Studentaskúla og nú á Glasi, sum er ein samanrenning millum hesar tríggjar skúlar. At arbeiða við ungum fólki heldur ein ungan, sigst. Her gekk sjón fyri søgn fríggjadagin 16. apríl, tá stórur merkisdagur var á Glasi, tá tíggju starvsfólk, sum hava verið í starvi í ávíkavist 25, 30 og 40 ár, vórðu heiðrað.
Fitt av fólki varð savnað til eina hátíðarliga og hugnaliga løtu. Kantinan á Glasi borðreiddi við ábiti og onkrum leskandi, rektarin bjóðaði vælkomin og takkaði teimum tíggju, og síðani vóru hugfarsligar talur frá ymsum góðum fólkum, sangur og tónleikur fyri hesum tíggju, sum áttu dagin. Hesi eru Jeffri Olsen, Atli Poulsen, Marianna Hoydal, Jóannes Gaard, Sunneva Thorsteinsson, Helgi Mortensen, Grettir Djurhuus, Martha Weihe Dalsgaard, Rannvá L Hansen og Svanna Hanusardóttir.
Niðanfyri eru nakrar myndir frá tiltakinum. Vit ynskja teimum hjartaliga til lukku og takka alt tað, tey hava gjørt, gera og eru fyri næmingar, lærlingar og starvsfelagar her á Glasi.
(Marianna Hoydal hevði forfall og væntar tí á felagsmyndini)


c: text/html

text:
Tá tú hevur hugt at hesum, so hugsa um hetta:
BÁÐAR tær núverandi Føroysku “bíbliurnar” hava hesi trý heitini hjá Jesusi 6 ferðir (ikki 7, sum KJB) í Nýggja Testamenti, og siga sostatt: Pávans Anti-Christus 666.
Tær siga altso ikki Jesus Christus 777, men Pávans Anti-Christus 666.
Hví?
Tí tær eru BÁÐAR týddar eftir manuskriptunum hjá Anti-christi í Alexandriu og í Vaticaninum í Róm.
Guðs BÓK gevur altso Jesus Christus 777.
Guðs Bíblia kemur út á Føroyskum í og við Føroysku King James, tí hon er jú trúliga týdd orð fyri orð eftir ensku King James Heilagu Bíbliuni, sum er PERFEKT. (Hevur tú nakað annað at fortelja, so rými eg).
Ein stórur partur av “christindóminum” í Føroyum er ikki sannur christindómur, men er einkið annað enn sakramenalistisk katolisisma, við TOTAAALT følskum gleðiboðskapi, einum følskum Jesusi, og eini falskari bíbliu. Har FINST eingin frelsa. Sannleikin er tann, at einkið sakramenti finst í christindóminum yvirhøvur og hevur aldri funnist. Guð hevur ikki fyriskipað sakramentshandlingar óumvenda, óendurfødda gudloysinginum til frelsu, men EVANGELISKA BOÐAN, UMVENDING og TRÚGV á úthelta blóð Jesu Christs, EINKIÐ ANNAÐ. Tann, sum hevur onkra pátrúgv uppá onkra sakraments-handling og ikki persónliga frelsandi hjarta-trúgv á persónin Jesus Christ, á hvat hann gjørdi honum til frelsu á Golgata, og tekur persónliga ímóti persóninum Jesusi Christi sum sín persónliga Frelsara, – hann fær hvørki eitt ella annað frá Guði; og so SLETT IKKI ævigt lív!
Skilur man ikki orðini hjá Guði (KJB/FKJ), so er tað tí at man roynir at vera andaligur við høvdinum. Tað gongur ikki. Tí er tað bara at leggja hjartað á blot, og tínæst leggja høvdið á blot. Guðs orð skilur eingin uttan Heilaga Andans opinbering allíkavæl, so hvat nyttar tað at broyta orðini hjá Guði til elastiskar mannasetningar? Nei tú, lat BÓKINA vera so sum hon er: Guðs BÓK, KJB.
Hvat ger man so, í ljósinum av hesum vit her hava sæð? Jú, man blakar ALLAR djevulsins og pávans perVersjónir av “bíblium” av pávan-og-til, og heldur fast við Guðs BÓK, KJB, og nertir ONGA aðra NAKRANTÍÐ aftur, av berum kærleika til GUÐS ORÐ, og av ótta fyri egnari sál.
Allir pávarnir hava verðið á latíni kallaðir við hesum andskræmiliga Guðs-spottanarliga heiti: VICARIUS FILII DEI, sum merkir: Vikarur sonar Guðs, ella betri kent á donskum her um okkara leiðir sum: “Guds søns stedfortræder”. Slíkt sataniskt, Guðs-spottandi, devulskt tvætl!!! EINGIN einkultur persónur er vikarur Sonar Guðs á jørð!!!. Skilur tú ikki tað? Jesus segði: Allur máttur er givin mær í himni og á jørð (Matth. 28:18). Jesus Christus er tann, sum øllum ræður, sitandi við høgru hond Guðs Faðirs í himni, og hann hevur ikki givið nøkrum gullskrýddum, purpur og skarlakslittum anti-christi í Róm sitandi á sjey fjøllum sítt vald. Comprendez?
Pávarnir hava allir verið, eru, og verða altíð ANTI-CHRISTAR. Grikska orðið “anti” merkir “ímóti”, ella “ístaðinfyri”. Tann, sum sigur seg vera ístaðinfyri Son Guðs á jørð, hann hevur longu avdúkað hvør hann er: Anti-christus!!. Harafturat hava flestallir bókstavar eitt talvirði á latíni, og tá ið tú plussar talvirðið á latínska heiti hesa djevuls í kjøti, fært tú seks hundrað og trísinstjúgu og seks. Comprendez?
V=5
I=1
C=100
A=0
R=0
I=1
V=5
S=0
F=0
I=1
L=50
I=1
I=1
D=500
E=0
I=1
——— +
666
.. Ja: av pávan-og-til við Pávans Anti-christus 666, og øllum hansara bókum, sum kalla seg “bíblia”, men umboða anti-christ, og ikki Guðs Christ.

robotstxt: allowed

filter: keep


text:
Planet Awards 2012
Planet Awards 2012 varð hildið hin 28. desember 2011. Planet Awards er eitt afturvendandi tónleikatiltak í Føroyum, sum Miðlahúsið skipar fyri til tess at heiðra føroyskum tónleikarum. Vinnararnir vera funnir við sms atkvøðum frá øllum sum hava áhuga fyri at atkvøða.
Vinnarar av Planet Awards 2012[rætta | rætta wikitekst]
- Hamferð - Ársins bólkur
- Eivør - Ársins einstaklingur
- Hans Andrias Jacobsen - Ársins nýggja tónleikanavn
- Finnur Koba - Ársins sangari
- Eivør - Ársins songkvinna
- Eivør - Ársins útgáva er Room
- All in við sanginum Vanja - Ársins sangur (sangurin hjá Jákup Eli Joensen, sum eisini var ársins sangur í 2011)
- Robert Mc Birnie fekk ársins herðaklapp
Tey tilnevndu 2012[rætta | rætta wikitekst]
Ársins bólkur[rætta | rætta wikitekst]
Ársins einstaklingur[rætta | rætta wikitekst]
Ársins nýggi bólkur/einstaklingur[rætta | rætta wikitekst]
Ársins sangari[rætta | rætta wikitekst]
Ársins songkvinna[rætta | rætta wikitekst]
Ársins útgáva[rætta | rætta wikitekst]
- Høgni Lisberg - Con Man
- Eivør – Room
- Sanganna Veingir - M.C. Restorff
- Frodi & The Pink Slips - The Mouse
- 200 – Vendetta
Ársins sangur[rætta | rætta wikitekst]
- All In – Vanja
- Signar í Homrum – Mín skattur
- Eivør – Rain
- Dynamitt – Hví gongur Tom altíð skid
- 200 – Við love skulu vit land byggja


text:
Kongasúgfiskur (súgfiskaættin)
Rhodichthys regina Collett, 1879
Stødd: Kongasúgfiskur verður upp í 31 cm langur.
Dýpi: Hann er botnfiskur, fingin á bleytum botni, úr 1400 m niður á meira enn 2000 m.
Litur: Hann er ljósareyður, ljósviólbláur. Vaksnir fiskar eru hálvgjøgnumskygdir. Royggið er svart.
Lýsing: Kongasúgfiskur er bleytur at føla, hávaksin og tunnur fiskur. Hann hevur stórt høvd, umleið 22-26% av standardlongdini. Kjafturin kemur aftur um eygað. Hægstur er hann um uggafjaðrarnar, mjækkar aftureftir til klingruna, sum endar í einum lítlum sterti. Hann hevur eina langa ryggfjøður, fremst er hon lág, hægst um miðjan fiskin, lækkar so allan vegin út á stertin. Sama er við gotfjøðurini, nakað høg framman. U ggafjaðrarnar eru tvídeildar. Ovari partur er sum vanligar uggafjaðrar, rættiliga stórar, rundar aftan. Niðari partur situr undir øsinum og er bert ein langur, klænur tráður, sum úti á miðjuni fer í tvey ella trý, longdin er umleið aftur á hálvan fiskin. Gotið er fram ímóti øsinum. Hann hevur stór táknaop av súgfiski at vera, tey koma næstan allan vegin niður.
Eyðkenni: Bleyti fiskurin. Liturin og gjøgnumskygnið. Høgur og tunnvaksin. Longu, niðaru uggafjaðrarnar.
Týdningur: Kongasúgfiskur hevur ikki vinnuligan týdning.
da: Rød dybhavsringbug, en: Threadfin seasnail, fr: Limace de mer à filaments, ís: Rósafiskur, no: Kongeringbuk
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Sporðdrekafiskar Scorpaeniformes
Í sporðdrekahópinum eru 26 ættir, ið hava 279 slektir og 1477 sløg.
Av hesum eru undir Føroyum 7 ættir við 17 slektum og 23 sløgum:
Fiskarnir í hesum hópinum eru í stødd smáir til miðal, sterturin er oftast nakað rundaður aftureftir, onkuntíð innbogin, men sjáldan sýldur. Uggafjaðrarnar eru oftast avrundaðar aftan.
Fiskarnir eru oftast klæddir við píkum ella beinplátum um høvd og bul, yvirhøvur hvassir, harðir og knortlutir fiskar.
Sporðdrekafiskar eru um øll høv, onkur sløg eru í blandingsvatni og onkur eisini í feskvatni.


text:
§ 52. 2) Skúlastýrið hevur eftirlit við virksemi skúlans og tekur avgerð um øll viðurskifti skúlanum viðvíkjandi, ið ikki eru løgd undir kommunustýrið, smb. §§ 47 og 48, leiðara skúlans, smb. § 55, ella aðrar myndugleikar.
Stk. 2. Skúlastýrið skal ummæla árligu fíggjarætlanina fyri viðkomandi skúla og leggja øll tey mál fyri kommunustýrið til góðkenningar, ið bera fleiri útreiðslur við sær, enn ásett er í fíggjarætlanini, smb. § 47, 4. stk.
Stk. 3. Skúlastýrið viðger saman við kommunustýrinum uppskot um skúla-bygging/-umbygging, smb. § 47, 5. stk. Í teimum kommunum, ið hava tvey ella fleiri skúlastýri, velur kommunustýrið ein arbeiðsbólk at viðgera uppskot um skúlabygging/umbygging, smb. § 57,
4. stk. Stk. 4. Skúlastýrið ger uppskot um skúlabygnað kommununnar og broytingar í honum, smb. § 32, 1. stk. Í teimum kommunum, ið hava tvey ella fleiri skúlastýri, ger hvørt skúlastýri uppskot um skúlabygnaðin í viðkomandi skúla, smb. § 47, 6. stk.
§ 53. Skúlastýrið ásetur meginreglurnar um virksemi skúlans, smb. § 55, 4. stk., herímillum um:
- undirvísingarætlan skúlans, smb. § 22,
- arbeiðsbýtið millum lærararnar og vikuætlanina
- samarbeiðið ímillum skúla og heim,
- fráboðan til heimini um úrtøku næminganna av undirvísingini,
- næmingafráverur,
- foreldrafundir, felagstiltøk fyri næmingarnar í skúlatíðini, setursskúla, starvspraktikk o.a.
Stk. 2. Skúlastýrið skal ummæla øll mál viðvíkjandi skúlanum, sum kommunustýrið tekur avgerð um.
Stk. 3. Skúlastýrið hevur rætt at ummæla øll mál, ið viðvíkja viðkomandi skúla í kommununi. Skúlastýrið gevur ummæli í øllum málum, sum kommunustýrið ella landsstýrismaðurin leggur fyri tað.
Stk. 4. Skúlastýrið góðkennir eftir tilmæli frá námsfrøðiliga ráðnum teir undirvísingarmiðlar, skúlin skal brúka, herímillum eisini teir, ið skulu vera í skúlabókasavninum.
Stk. 5. Skúlastýrið ger við støði í ásettum reglum, smb. § 60, uppskot um atferðarreglur skúlans og umsjónina við næmingunum í skúlatíðini.
Stk. 6. Samstarv eigur at vera ímillum skúlastýrini sínámillum um at stimbra og menna skúlaskapin í økinum.
§ 54. 2) Landsstýrismaðurin setir og loysir úr starvi skúlaleiðarar eftir tilmæli frá skúlastýrinum.
Stk. 2. Landsstýrismaðurin setir og loysir úr starvi varaskúlastjórar, lærarar og tey starvsfólk skúlans, ið røkja aðrar námsfrøðiligar uppgávur, eftir tilmæli frá skúlastýrinum og skúlaleiðaranum.
Stk. 3. Skúlastýrið setur lærarar í tíðaravmarkað størv eftir tilmæli frá skúlaleiðaranum. Tíðaravmarkað størv vara úr 3 til 9 mánaðir.
Stk. 4. Skúlaleiðarin setur lærarar í størv, sum eru fyribils og ikki vara longur enn 3 mánaðir.
§ 55. Til hvønn sjálvstøðugan skúla, sum hevur fleiri lærarar í føstum starvi, verður leiðari settur, ið annaðhvørt verður nevndur fyrstilærari ella skúlastjóri. Í skúlum, ið bert hava ein lærara, har er hesin lærari samstundis leiðari skúlans.
Stk. 2. Skúlaleiðarin hevur ta fyrisitingarligu og námsfrøðiligu leiðsluna av skúlanum og ábyrgdina av virksemi skúlans mótvegis skúlamyndugleikunum á staðnum.
Stk. 3. Skúlaleiðarin stýrir og býtir arbeiðið ímillum teirra, sum starvast í skúlanum, og tekur allar ítøkiligar avgerðir viðvíkjandi næmingum skúlans.
Stk. 4. Skúlaleiðarin ger uppskot til skúlastýrið um meginreglurnar fyri virksemi skúlans, smb. §§ 53, 1. stk., og uppskot um fíggjarætlan skúlans, smb. §§ 52, 2. stk., innan fyri teir fíggjarligu karmar, sum kommunustýrið hevur ásett, smb. § 47, 4. stk.
Stk. 5. Skúlaleiðarin hevur eftirlit við, at teir næmingar, sum eru innskrivaðir í skúlan, fylgja nóg væl við undirvísingini.
Stk. 6. Skúlaleiðarin fremur virksemi sítt í samarbeiði við tey, sum sett eru í starv í skúlanum.
Stk. 7. Landsstýrismaðurin ger reglugerð fyri fólkaskúlaleiðarar.


text:
Áminning um leys djór
Eingi djór eiga at ganga leys á almennum økjum í kommununi
Nes kommuna hevur aktingarmann at taka upp leys djór allar tíðir á døgninum. Hetta verður gjørt í samstarvi við løgregluna og sambært reglugerð.
Fráboðanir um leys djór skulu latast til løgregluna á tel. 35 14 48.
Seyður: Leysgangandi seyður er eisini umfataður av hesi reglugerð.
Hundar: Hundalógin ásetir, at hundar eldri enn 4 mánaðir skulu hava hálsband og spjaldur við navni og bústaði hjá eigaranum.
Hundar skulu havast í bandi á økjum, ið eru opin fyri vanligari ferðslu. Bandið skal vera so stutt, at leiðarin hevur hundin tætt inni at sær.
Gongur hundur leysur uttan leiðara, tekur løgreglan hann upp og boðar eigaranum frá. Hevur hundurin einki spjaldur, verður lýst eftir eigaranum. Hevur eigarin ikki innan 3 samdøgur verið eftir hundinum, kann løgreglan avlíva ella avhenda hann.
Eigarin hevur skyldu at tekna eina hundaábyrgdartrygging.
Nes kommuna


text:
Orðblindni
Orðblindni er ein sera vanligur innlærutrupulleiki.
Fleiri næmingar við orðblindni hava tikið útbúgving á Heilsuskúlanum. Um tú ert lesiveik/ur kanst tú fáa hjálp frá orðblindalæraranum
Hesa hjálp kanst tú fáa
- Heilsuskúlin hevur orðblindalærara. Set teg gjarna í samband við hendan áðrenn tú søkir á skúlan tlf. 61 42 10 ella teldupost: heilsuskulin@skulin.fo
- Tú kannst á Heilsuskúlanum blíva kannað/ur, um tú hevur orðblindni
- Flestu bøkur finnast sum ljóðbøkur
- Vegleiðing fæst til hjálparamboð, ið lætta um lesing
- Tú kanst søkja um longda tíð til próvtøkur
Reidar fekk hjálp til lesing
Reidar hevur avbjóðingar við lesing
Ingun hevur orðblindni
Ingun hevur orðblindni og fann sítt dreymastarv á Landssjúkrahúsinum.
Tey 10 eyðkennini


text:
Frígevingin av føroyskum grundardátum skal fremjast sum ein skipað tilgongd, har byrjað verður við teimum dátum, sum ikki eru heft at tøkniligum ella løgfrøðiligum forðingum. Samstundis skal dentur leggjast á, at allar avgerðir í sambandi við frígeving av grundardátum skulu taka fult atlit til persónsvernd.
Har eru longu hundraðtals samskiftisleiðir virknar í dag, og eru hesar i flestu førum eitt tvívegis samband við einari avtalu millum tveir partar um, hvørji dátur skulu samskiftast, og hvussu hetta verður gjørt tøkniliga. Til dømis kann ein greining av samskiftinum í og rundan um Búskaparskipan Landsins síggjast her.
Úrslitið av hesum er, at tað finnast næstan líka nógv ymisk tøkni og markamót sum tað finnast samskiftisleiðir. Fylgjan er eitt samskiftisnet, sum er tungt at reka, og serliga tungt at menna og broyta. Tí verður gomul ótrygg tøkni ofta brúkt við trygdarskipanum, sum einans eru gjørdar til høvið. Tað leggur eisini eina eyka byrðu á rakstarfólkini, at nógv ymisk tøkni verður brúkt. Tað merkir eisini, at tað kann taka ár at fáa sett eina samskiftisleið upp, av tí at báðir endarnir ikki tosa sama mál, og eru frá hvør sinum veitara. Hetta sæst eisini aftur í prísinum. Ofta er úrslitið at íverksetanin av sambondum verður útsett ella avlýst.
Umhvørvisstovan umsitur fleiri stórar og týdningarmiklar grundardátuskráir (Landsfólkayvirlitið, Adressuskránna, Matrikulin og Tinglýsingina) og tí er Umhvørvisstovan ein sentralur áhugapartur. Skrásetingin og Taks hava hvør sína virkisskrá, sum á onkran hátt mugu flættast saman.
Bygnaðurin í verkætlanini er víst á myndini niðanfyri:


text:
Kristoffur Kolumbus
Kristoffur Kolumbus (føddur 31. oktober 1451 í Italia – deyður 20. mai 1506 í Spania) varð føddur í býnum Genova í Italia. Faðir hansara var vevari, og sum drongur hjálpti Kolumbus pápa sínum, men hetta arbeiðið dámdi honum ikki. Honum dámdi best at ganga niðri í havnini og síggja øll seglskipini, ið har lógu. Longu sum 14 ára gamal fór hann til sjós. Mest varð siglt millum londini við Miðjarðarhavið, men kanska hevur hann verið onkran túr í Norðurlondum og fram við Afrikastrondini.
Okkurt bendi á, at hann vildi gerast viðgitin og ríkur. Hann var ikki nøgdur við at vera av fátækum fólki, tí lætst hann at vera av ríkum fólki, og hann segði seg hava fingið útbúgving. Í nøkur ár búði hann í Portugal, har hann giftist eini ríkari gentu. Tá sá hann, hvussu tey ríku livdu, og hugurin at gerast viðgitin og ríkur vaks. Øll vistu, at stór ríkidømi vóru í Ásia, og nógvir vísindamenn vóru ikki í iva um, at tað bar til at koma til Ásia, um tú sigldi vestureftir. Men eingin hevði roynt at sigla tann vegin. Kolumbus varð meira og meira sannførdur um, at tað læt seg gera. Hann var so spentur at prógva tað, at hann í næstan tíggju ár royndi at fáa ymisk lond at gjalda ferðina. Og at enda eydnaðist tað at fáa sponsku kongshjúnini at játta.
Í apríl 1492 vórðu skjølini undirskrivað, og Kolumbus fór at fyrireika sína fyrstu ferð. Á síni fyrstu ferð kom hann til Bahamasoyggjarnar, Kuba og Hispaniola. Men ferðin eydaðist ikki so væl. Hann hevði nøkur innfødd við sær, tá ið hann kom heimaftur til Spania, og hann visti nógvar spennandi søgur at siga um tað, hann hevði funnið. Men tað nógva kryddvørurnar og gullið, sum hann hevði droymt um, fann hann ikki. Kolumbus var tí vísur í, at hann fór at finna ríkidømi, um hann slapp einaferð aftrat. Isabella og Ferdinand stuðlaðu honum, og hann slapp tríggjar ferðir aftrat. Á hesum ferðum fann Kolumbus Trinidad, Jameika og fleiri lond í Miðamerika. Tað stóra ríkidømi fann hann ongantíð, men til sín doyggjandi dag í 1506 var hann vísur í, at tað var Ásia, hann var komin til.


text:
Georgia (land)
Georgia (georgiskt: საქართველო - Sakartvelo), frá 1990 til 1995 kent sum Lýðveldið Georgia, er eitt land í Kaukasus og liggur við Svartahavið. Í norðri hevur Georgia mark við Russland og suðri við Turkaland, Armenia og Aserbadjan. Høvuðsstaður er Tbilisi og høvuðsmálið er georgiskt.
Søga[rætta | rætta wikitekst]
Høvuðsgrein: Georgisk søga
Í 1991 fekk Georgia sjálvstýri tá Sovjetsamveldið fór til grundar. Fyrst undir leiðslu av Moskva-trúgva, fyrrverandi sovjetska uttanríkisráðharranum Eduard Sjevarnadse og síðan – eftir friðarligu rósukollveltingina í 2003 – av verandi forsetanum Mikhail Saakasjvili. Fyrstu árini var Saakasjvili nógv avhildin, men lyfti hansara um vælferð í búskaparliga avmergjaða landinum hava ikki hildið. Og kríggið móti Russlandi í 2008, sum hevði við sær, at Georgia misti Abkasia og Suðurossetia, hava ikki gjørt støðuna betri.
Fólkið[rætta | rætta wikitekst]
Høvuðsgrein: Georgisk fólk
Georgia eigur sjáldsamt heimsmet. Ongastaðni í heiminum gerast so mong folk eldri enn 100 ára gomul. Enntá er ikki óvanligt, at fólk eru frísk og ferðug, tá ið tey eru farin upp um 120 ár. Granskarar vita ikki, hví tey liva so leingi, men teir halda, at góða veðurlagið, sunnur kostur, nógv útiarbeiði og óstrongda bygdalívið eru atvoldin til, at fólk gerast so gomul.
Politikkur[rætta | rætta wikitekst]
Georgiska kongshúsið, sum m.a. er í ætt við spanska kongshúsið, sigur seg vera avkom frá sjálvum Dávidi kongi, sum vit lesa um í Bíbliuni, og sum var kongur hjá Ísraels fólki. Ófriður valdaði eftir fullveldið í 1991, og nú hevur Georgia ikki veruligt vald í Abkasia og Suðurossetia, sum verða stuðlaði av Russlandi. Fyrrverandi sovjetiski uttanríkismálaráðharrin Eduard Sjevarnadse, sat við valdi í nógv ár, men kongin í 2003. Fátækradømi og tað at Georgia í veruleikanum ikki hevur vald á Abkasia og Suðurossetia, ger at landið ikki tykist serliga støðugt. Georgia roynir at nærkast Vestandlondunum, er partur av Partnership for Peace undir NATO og ætlar sær í ES. Georgia hevur seinastu øldirnar ligið mítt í stríðnum millum Russland, Turkaland og Persia, men er í dag tætt knýtt at USA, sum hevur stóran áhuga í at landið er støðugt, m.a. tí at USA hevur gjørt eina stóra íløgu í oljuveitingarskipan frá Aserbadjan umvegis Georgia og til Turkalands. Loysingarøkini Abkasia og Suðurossetia fáa bæði stuðul úr Russlandi, og viðurskiftini millum Georgia og Russland eru vánalig. Politiska støðan í Georgia er tí enn rokut.
Landafrøði[rætta | rætta wikitekst]
Høvuðsgrein: Georgisk landafrøði
Georgia er fjallaland. Kavkasusfjøll eru sum ein stórur marknamúrur norður ímóti Russlandi og vestur ímóti Svartahavi. Gróðrarlíkindini eru góð, jørðin fruktar væl, so umstøðurnar at dyrka vínber eru av teimum bestu. Georgia liggur soleiðis fyri – ímillum Svartahav og Kaspiskahav – at oljuflutningur og annar vøruflutningur ímillum londini her fer ígjøgnum landið.
Búskapur[rætta | rætta wikitekst]
Høvuðsgrein: Georgiskur búskapur
Hygg eisini at[rætta | rætta wikitekst]


text:
Sámal Jákup Sakarisson, General Medical Practitioner, candidate Fólkaflokkurin
Greetings to Faroe Islanders, born in other countries
I appeal to all newly arrived Faroese residents, if you have been granted citizenship and the right to vote for the coming Løgting election, to vote for me personally or my People’s Party.
I’m myself am a native born General Medical Practitioner, happily married to a Philipino lady, and we are the proud parents of 4 young children.
It is my political wish to serve all Faroese, including those of you who came here to work, pay taxes, set up a family or in other ways to contribute to the Faroe economy and society.
Lower taxes on low and medium incomes and a smoother integration is my main goal if I get elected into Faroe Parliament.
————————————————————————————————————
Heilsan til føroyingar, føddir uttanlands
Sum føroyingur, kommunulækni í Havn, valevni Fólkafloksins, giftur konu úr Filipsoyggjum (vit eiga 4 børn) heiti eg á allar útlendingar, ið búgva, arbeiða, gjalda skatt, hava familju og valrætt í Føroyum, um at velja Fólkaflokkin ella meg persónliga til løgtingsvalið.
Um eg verði valdur á løgting, fari eg at virka fyri at skipa viðurskiftini betur hjá okkara uml. 1.500 nýggju (og komandi) landsmonnum og -kvinnum.
Tað er í tykkara og í okkara ‘innføddu’ føroyinga áhuga, at vit fáa integratiónina av tykkum í okkara samfelag, í føroyskt mál, mentan og samleika at virka betur enn higartil.
Eg fari at leggja doyin á, at Útlendingastovan, sum vit rinda skatt til, verður meiri sjálvstøðug og virkin, so at munligt og skrivligt samskifti millum myndugleikar og nýggjar føroyingar virkar skjótari og betur.
Land og kommur eiga at samstarva um og játta neyðugan pening til eina samskipaða og einsháttaða frálæru í føroyskum máli og samfelagslæru, so okkara nýggju landsmenn og -kvinnur og serliga okkara børn skjótari verða ein náttúrligur og inngrógvin partur av Føroya fólki.
Soleiðis fáa Føroyar gagn av tí persónliga og sosiala kapitali, ið fleiri av okkara nýggju borgarum eru útbúgvin til heimanífrá ella eftir, at tey fluttu higar.
Tá vit brúka hugtakið ‘nýggjur’ føroyingur er meint við fólk, sum í verki prógva, at tey eru fús til at arbeiða, at gjalda skatt og sostatt tilføra føroyska búskapinum virði, og at tey vísa vilja til at læra mál og mentan og verða inngrógvin partur av samfelagnum.
Mong av okkara nýggju landsmonnum og -kvinnum arbeiða ófaklært arbeiði (summi meiri enn eitt), og tí eru tey millum teir mongu føroyingar, ið hava miðal og lága inntøku.
Mín skattapolitiska hugsjón er, at lág- og miðalinntøkur verða lægri skattaðar enn nú, so at eisini okkara nýkomnu fáa góða byrjan í lívinum her og møguleikar til at seta egið búgv fyri seg og (um gift) sínar føroysku familjur.
Sámal Jákup Sakarisson, lækni og valevni Fólkafloksins


text:
Á klinikkum okkara hava vit sett okkum serliga væl inn í osteoporosu/beinbroyskni og osteopeni. M.a. hevur Klæmint Isaksen FT, Dip.MDT, Cert.Klinikari verið á skeiðum hjá Danske Fysioterapeuter og Videncenter for Knoglesundhed um osteoporosu. Skeiðini vóru hildin í august, septembur og novembur 2021 og gjøgnumgingu nýggjastu vitanina og leiðreglurnar frá Sundhedsstyrelsen innan ostoeporosu. Hettar er sera týdningarmikil vitan, ið hevur havt stóra ávirkan á nýggjastu tilmælini, ið eru nógv broytt (til tað betra) innan kropsliga venjing hjá fólki við beinbroyskni. Tað er eisini týdningarmikið at kunnað fólki við beinbroyskni væl um nýggjastu vitanina um avkálking/úrkálking, kost, kostískoyti, medisin, vitaminir, persónligar venjingingar og bólkavenjingar o.m.a.. Tað handlar nógv um at stuðla og kunna um hvat ein kann eftir at mann hevur fingið staðfest beinbroyskni. Osteoporosa og osteopeni kann staðfestast á ymiskan hátt og enn er DXA skanningar, ið vísir Bone Mineral Density (BMD) umvegis ein T-score og Z-score í mun til tað normala hjá einum 30 ár gomlum persóni, “golden standard”. Men DXA skanningar kunnu ikki standa aleina, tað eru nógvir aðrir faktorar, ið spæla inn. Ofta standa fólk spyrjandi tá tey fáa svar uppá eina DXA skanning, tí tey ikki fáa eina gjølla frágreiðing um hvat tað merkir og hvørjar møguligar fylgir skanningssvarið hevur fyri tey.
Nýggjastu leiðreglurnar og tilmælini frá Sundhedsstyrelsen eru, at flestu fólk við beinbroyskni kunnu nógv meira enn hildi hevur verið áður. Men tað er sera týdningarmikið at gera hettar í samstarvið við fysioterapeuti og lækna, ið veruliga hava skil fyri hesum umráðnum, soleiðis at viðgerðin við m.a. venjingum verður tilrættar lagt til hvønn einsæris. Tá tað snýr seg um holdveningar er tað somuleiðis týdningarmikið at mann kemur á tey røttu holdini í samstarvið við fakpersón, ið veruliga veit nakað um osteoporosu.


text:
Poul Michelsen, landsstýrismaður, hevur í 3 oktobur undirskrivað millumtjóða sáttmála um at forða fyri óskipaðum fiskiskapi í altjóða sjógvi í Íshavi.
“Veðurlagsbroytingar og bráðnandi ísur bera í sær, at tað kann gerast møguligt verður at fara undir fiskiskap í Íshavi í framtíðini. Tí er avgerandi, at londini eru samd um, hvussu ein møguligur fiskiskapur skal skipast . Fyrsta stigið er, at vit í felag tryggja eitt vísindaligt grundarlag at taka útgangsstøði í,” sigur Poul Michelsen, landsstýrismaður.
Við sáttmálanum binda Føroyar, saman við Grønlandi, Íslandi, Noregi, USA, Kanada, Russlandi, ES, Kina, Suðurkorea og Japan seg til ikki at fara undir vinnuligan fiskiskapi í altjóða sjógvi í Íshavi fyrr enn fiskiveiðifelagsskapur er settur á stovn at umsita fiskiskap í økinum. Sáttmálin er í fyrsta umfari galdandi í 16 ár.
Talan er sostatt um strandarlondini kring Íshavið, og tey, sum í løtuni verða mett millum fáu londini, sum hava hegni og reiðskap at fara undir møguligan fiskiskap í Íshavi.
Í røðu síni í Ilulissat í Grønlandi, har sáttmálin varð undirskrivaður, legði Poul Michelsen dent á týdningin av, at fiskiveiðitjóðir kring heimin taka ábyrgd og vísa varsemi, heldur enn at leypa framav og fara undir óskipaðan fiskiskap.
“Sáttmálin er ein varði í millumtjóða fiskiveiðiumsiting. Millumtjóða samstarv, verja av okkara viðbrekna havumhvørvi og vísindaligar kanningar eru grundarlagið undir burðardyggari gagnnýtslu av tilfeinginum í havinum,” segði landsstýrismaðurin millum annað í røðu síni, sum kann lesast her.


text:
Yvir veturin hevur Tvøroyrar Bóltfelag selt lutaseðlar, og hóast vinningarnar bara vóru tveir í tali, so vóru teir sera spennandi. Fyrsti vinningur var ein marglætisferð til Turkalands, fyri tvey vaksin og trý børn. Virðið á hesari ferð er kr. 45.000,-. Seinni vinningur var ein forvitnislig fótbóltsferð til Onglands, til dyst eftir egnum ynski, og við virði á kr. 15.000,-. Hepnu vinnararnar eru nú funnir, og Tvøroyrar Bóltfelag vil við hesum nýta høvi, til at ynskja vinnarunum hjartaliga tillukku, umframt at felagið eisini takkar tykkum fyri vístan stuðul.
VINNANDI TØLINI:
1463 – Marglætisferðin til Turkalands, fyri tvey vaksin og trý børn
3007 – Fótbóltsferð til Onglands, til dyst eftir egnum ynski
Hepnu vinnararnar biðjast ringja til 214310
Tvøroyrar Bóltfelag


text:
Beint á barkan
Bókadeild Føroya Lærarafelags
- Síður: 81.0
- Útgávuár: 2015
- Upprunamál: norskt
- Innbinding: heft
- Rithøvundur: Tore Aurstad
- Myndir: Carina Westberg
- Týðari: Bergur Rasmussen
Um náttina verða tey vakt av ræðuligum ljóðum, ella eru tað skríggj?
Á veg oman á sandin um morgunin hoyra tey knurr og skav millum runnarnar.
Gamla grannakonan sigur, at tað spøkir á oynni. Hesum ivast Tóra og Símun í, men óhugnaligt er tað.
Nú tey bæði eru vorðin forvitin av hesi óloystu gátuni, skal hvør steinur vendast.


text:
Keypstreytir
1. Veitingar
Viðskiftatreytirnar eru galdandi fyri hald av tænastu, sum P/F Norðoyatunnilin og P/F Vágatunnilin veita sínum viðskiftafólki. Eitt hald gevur atgongd til at nýta elektrónisku skrásetingarskipanina, sum skrásetir koyringina í Norðoyatunlinum og Vágatunlinum. Skipanin gevur haldaranum rætt til at koyra fram við gjaldstøðunum og ígjøgnum tunlarnar við akfari, sum hoyrir til haldið, so leingi sum haldið er galdandi. Umframt viðskiftatreytirnar kunnu sertreytir ásetast.
2. Partarnir
Avtala um hald verður gjørd millum P/F Norðoyatunnilin ella P/F Vágatunnilin og haldaran. Allir myndugir og løgfrøðiligir persónar kunnu stovna hald.
3. Stovnan av haldi
Hald verður bílagt á umsóknarblaði, ið fæst frá P/F Norðoyatunlinum ella P/F Vágatunlinum ella á heimasíðu felagsins. Við bílegging verður millum annað skilað til hvat slag av haldi bíleggingin fevnir um.
Neyvar upplýsingar skulu latast um til dømis navn, starv, bústað, føðingardag ella V-tal, umframt upplýsingar um akfarið, sum haldið er knýtt til. Eisini skal upplýsast hvagar rokningar, fráboðanir og annað frá P/F Norðoyatunlinum ella P/F Vágatunlinum skal sendast. Um tað verður kravt, skulu upplýsingarnar skjalprógvast. Hald verður ikki stovnað, um viðkomandi er í eftirstøðu til P/F Norðoyatunnilin ella P/F Vágatunnilin. Haldarin kann ikki avhenda haldið til onnur.
Eitt hald hjá P/F Norðoyatunlinum kann nýtast á sama hátt og eftir somu treytum í P/F Vágatunlinum -og øvugt.
4. Skyldur partanna
Skyldurnar hjá P/F Norðoyatunlinum og P/F Vágatunlinum eru hesar:
- At uppihalda eina fullgóða elektróniska skipan sum skal tryggja, at haldarin kann koyra framvið gjaldsstøðini uttan steðg.
- At rætta brek við elektrónisku tænastuni skjótast tilber.
- At kunna haldaran, tá einki er eftir av haldaragjaldinum. Kunningin kann gerast við ljóssignalum.
- At vera neyvir í skuldskriving av gjøldum fyri veittar tænastur.
Skyldurnar hjá haldaranum eru hesar:
- At geva rættar upplýsingar til P/F Norðoyatunnilin og P/F Vágatunnilin í sambandi við stovning ella broyting av haldi.
- At gjalda fyri tænastuna, sum P/F Norðoyatunnilin og P/F Vágatunnilin veita í samsvari við gjaldstreytirnar. Gjaldsskyldan er eisini galdandi um onnur hava nýtt tænastuna -herundir eisini óviðkomandi. Gjaldsskyldan er ikki galdandi um óviðkomandi nýtslan er gjørd møgulig av ósketni frá P/F Norðoyatunlinum ella P/F Vágatunlinum.
- At mótmæla rokning/kontoúrriti skjótast tilber, um mett verður, at okkurt er galið við rokningini.
5. Prísir
Upplýsingar um galdandi listaprísir fyri stovningargjøld, haldaragjøld og áminningargjøld, ásettir av P/F Norðoyatunlinum og P/F Vágatunlinum, fáast við at venda sær til P/F Norðoyatunnilin ella P/F Vágatunnilin. Prísirnir eru somuleiðis at finna á heimasíðuni hjá feløgunum. Prísirnir kunnu hækka við einum varningi uppá í minsta lagi 14 dagar til eitt mánaðarskifti. Fráboðan um møguligar príshækkingar verður kunngjørd haldaranum annaðhvørt skrivliga ella í føroyskum fjølmiðlum. Príslækkingar kunnu setast í verk uttan at boða haldaranum frá.
6. Gjaldstreytir
- Gjaldstaður: Gjaldingar skulu rindast á konto hjá P/F Norðoyatunlinum ella P/F Vágatunlinum í peningastovni ella girokonto ella á øðrum góðkendum staði, sum haldaran verður kunnaður um.
- Gjaldkomutíð: Kontoútritið greinar hvørja tænastu sær, tíðarskeið, upphædd og gjaldkomudag. Hevur haldarin stovnað avtalu um hald, verður fráboðað og goldið eftir galdandi GS-reglum.
-
Tunnilspartafeløgini hava rætt til at krevja gjøld fyri veitta tænastu, til dømis fylgjandi:
* Haldaragjald, sum er gjald frammanundan, og sum gevur akfari haldarans loyvi at koyra ígøgnum tunlarnar.
* Fráboðanargjald, sum er gjald fyri fráboðan um endurnýgging tá haldaragjaldið er um at verða uppi.
* Áminningargjald fyri hvørja áminning, ið verður send. Tað veri seg fráboðan um inngjalding og fráboðan um seinkaða gjalding.
* Haldaragjald verður goldið forút: Depositum verður goldið saman við fyrsta haldaragjaldinum. Møguligar rentir av depositum fella til P/F Norðoyatunnilin ella P/F Vágatunnilin.
4.Bústaðarbroyting: Haldarin hevur skyldu at boða P/F Norðoyatunlinum ella P/F Vágatunlinum frá bústaðar- og øðrum viðkomandi broytingum, herundir eisini um akfari.
5. Postur til haldara: Rokningar, kontoúrrit, áminningar, fráboðanir -eisini uppsagnir og slit av haldi, kunnu sendast haldaranum ella setast fram á seinasta kunnuga bústaði hansara, hóast bústaðarbroyting hevur verið, uttan so at P/F Norðoyatunnilin ella P/F Vágatunnilin hevur fingið fráboðan um broytingina.
7. Mishald og rættarvirknaður
Misheldur annar parturin skyldur sínar munandi, hevur hin parturin rætt til at gera niðanfyrinevndu rættarvirknaðir galdandi.
* Tá tunnilspartafeløgini mishalda skyldur sínar munandi, hevur haldarin rætt til at krevja:
- At brek verður bøtt. P/F Norðoyatunnilin og P/F Vágatunnilin hava skyldu at seta tiltøk í verk skjótast tilber til tess at bøta brek við tænastuni.
- Slit av haldinum. Haldarin hevur rætt til at krevja haldið slitið um tunnilspartafeløgini munandi mishalda sínar skyldur.
* Tá haldarin misheldur skyldur sínar munandi, hava P/F Norðoyatunnilin og P/F Vágatunnilin rætt til at krevja:
- Slit av haldinum. P/F Norðoyatunnilin og P/F Vágatunnilin hava rætt til at slíta haldið, um haldarin hevur mishildið skyldur sínar munandi.
- Slit av haldinum. Um haldari koyrir ígjøgnum tunnilin eftir, at eingin peningur er eftir av haldaragjaldinum og uttan at goldið verður á annan hátt, verður haldið slitið uttan fráboðan.
8. Uppsøgn og broytingar av avtaluni
* Rættur haldarans at siga upp:
- Haldari, ið ikki hevur árshald, kann siga avtaluna upp við einum varningi uppá í minsta lagi 7 dagar og fáa útgoldið møguliga restupphædd av haldaragjaldinum.
- Árshald verða teknað fyri 12 mánaðir, eftir hetta heldur árshaldið fram mánaðarliga, til ein av pørtunum sigur haldið upp. Tá er uppsagnartíðin inniverðandi mánaði + 30 dagar.
- Sigur haldarin árshaldið upp áðrenn 12 mánaðir eru farnir, kann tað gerast við í minsta lagi tríggjar mánaða freist, tó ongantíð longri enn haldið er galdandi. Verður árshaldið sagt upp áðrenn eitt ár er liðið, kann nýtt árshald ikki teknast fyrr enn í minsta lagi 6 mánaðir aftaná, at uppsagnartíðin er úti. Uppsøgnin skal vera skrivlig fyri at hava gildi.
* Broytingar av avtaluni:
- P/F Norðoyatunnilin og P/F Vágatunnilin hava bert rætt til at gera broytingar í viðskiftatreytunum uttan fráboðan, um broytingin burturav er til frama fyri haldaran. Aðrar broytingar í viðskiftatreytunum, við undantaki av príshækkingum, hava tunnilspartafeløgini rætt til at fremja við einum varningi uppá 30 dagar.
9.Gildiskoma
Hesar treytir fáa gildi frá 1. oktober 2014.


text:
Komandi sunnudag 25.septembur fer hondbóltkappingin í gongd. Kyndil kemur á vitjan og er lagt upp til ein spennandi dyst í fyrsta umfari.
Hvussu Kyndil er fyri hjá kvinnum og monnum í ár vita vit ikki heilt við vissu. Men liðini hjá Kyndli plaga at blanda seg í toppin í føroyskum hondbóltið og kunnu vit tí roknað við, at soleiðis eisini verður í ár.
Sunset-liðið hjá VÍF hevur fingið styrk í Simonu, sum kom til felagið í summar. Sjálvt um VÍF liðið er ungt, so hava tær spælt nøkur á nú í bestu deilduni og eru tær nú svangar eftir at vinna nakað. So lagt er upp til ein spennandi dyst í fyrsta umfari hjá teimum.
Hjá Atlantic Airway´s liðinum eru nógvar broytingar frá í fjør. Dia Midjord hevur fingið hjálp av Inga Olsen, sum kom aftur til barndómsfelagið í summar og stýra teir báðir nú AA liðinum. Bárður Brimvík, Rói Lamhauge, Magnus á Rógvu, Regin Joensen og Agnar Joensen eru eisini komnir til felagið. Spennandi verður at síggja hvussu liðið nú er fyri, nú kappingin av álvara fer í gongd. Bjarti Hansen er skaddur og ikki er vist nær hann verður klárur aftur.
Tað er nógv hondbólts prát í Vestmanna fyri tíðuna og eru fólk spent uppá SS og AA liðini hjá felagnum.
VÍF vónar at tað verða nógv fólk til heimadystinar í ár, soleiðis at áskoðaranir kunnu hjálpa liðinum framm á mál. Felagið skal nokk skapað rammurnar, men áskoðaranir eru alfa omega.
Vit fara at heita á øll homdbóltsáhugaði um at koma til dyst sunnudagin 25.septembur kl 14.30 tá kvinnuliðið hjá felagnum møtir Kyndli. Mansliðið spælir kl 16.00 og møta teir somuleiðis Kyndli.
VÍF


text:
Firmafløgg
Eitt flagg við búmerkinum vundið á stong er hóskandi fyri allar stórar og miðalstórar fyritøkur og stovnar. Við at flagga – ella ikki flagga – setir tú fingramerkið hjá tínari fyritøku á serligar dagar og lívið í nærumvørvinum. Umframt at fyritøkan sæst væl langvegis frá og er dámlig / hátíðarlig hjá gestum at koma til.
Av tí at nógvir av okkara góðu og føstu kundum hava spurt um fløgg, hava vit fingið í lag samstarv við danskan veitara av fløggum, fyri serprís. Bíleggur tú hjá okkum, hevur tú trygd fyri, at røttu fløggini verða bíløgd, og at góðskan er í lagi.
Eitt flagg ferst av vindi/regni og ikki minst av sjóroki. Tí kann roknast við, at nýtslan er millum 2-4 fløgg um árið. Hæddin á flaggstongini er avgerandi fyri, hvør stødd er hóskandi.
Ring 314555 ella send okkum ein teldupost á info@foroyaprent.fo.


text:
Regin Eikhólm (f. 1946). Yrkt í 2012.
Brúðarvísan “Agape og Eros” vann aðru virðisløn í brúðarvísukappingini, sum Sláið Ring skipaði fyri í 2012.
Agape: bíbilskur næstakærleiki.
Eros: romantiskur og erotiskur kærleiki.
Tilverustevna: eksistentialisma.
Lag: Flóvin Bænadiktson.
- Gevið ljóð og lýðið á
øll her í brúdleyps róma,
meðan frøði greiðir frá
um giftarmál og sóma.Niðurlag:
Lat okkum frøast, dansa og kvøða
á hesum degi.
- Kærleiksandan Guð oss gav,
og Adam og Evu hann skapti,
saman at sigla lívsins hav
tá Amor’s pílur tey rakti.
- Maður og kvinna loyndarfult
í kærleika søkja saman.
Hvat og hví er fyri oss dult
tó ikki ástarleiks gaman.
- Skriftin greiðir okkum frá
um giftarmál í forum,
hvussu tey komu saman tá
ei nokk var við nýtum orðum.
- Gudagivin ættarbond
vístu leið í hjúnalagið.
Leitað varð enntá til onnur lond
at finna tað rætta slagið.
- Kend er tann gamla biðlaferð,
sum Ábraham legði til rættis.
Tryggja hann vildi sína ætt í gerð,
so alt kom væl til sættis.
- Sveinurin heintaði brúður heim
Rebekka nevnd at navni.
Hon førdi við sær gleði og gleim
og untist í Ísaksa favni.
- Ungfólkið onga avgerð tók,
um hvør var sámi at fáa.
Víst varð til gomlu halgubók,
at manni er givið at ráða.
- Henda siðvenja fjaraði burt,
og nýkomin tilverustevna
loysti úr hafti ta kærleiks urt,
ið áður ei loyvd var at nevna.
- Fræls vit nú knýta kærleiksbond
sum nýgifta brúðarparið.
Agape og Eros hond í hond
tit av teimum báðum læri.
- Maður og kvinna, sum vit fagna her,
í dag hava lyftið givið,
at elska og æra í orð og gerð
til annað í mold verður grivið.
- Brúdleyp og hábærsligt veitsluborð
frá fyrndini hoyra saman.
Har álvara, skemt og fyndarorð
kveikja parið við gleði og gaman.
- Við brúdleypsborðið er lagið gott
vær syngjum og røður frambera.
Kánans vínið hevur gleðismátt,
sum veitslukát øll kann gera.
- Hjúnabandið er kærleikans borg,
har komandi ætt vit uppala,
bæði at tola gleði og sorg
og við í lívinum spæla.
- Ástarbandið má ansast væl
sum rósan og liljan væna.
Hjartarúmið tað fløva skal,
tú kanst ei frá øðrum tað læna.
- Eisini er mong søgan søgd
um javnrætt í hjúnabandi.
Fegin vit takka og eru væl nøgd,
at nú ræður javnstøðu andi.
- Hvør, sum velur hjúnalag,
má kærleikan til sín taka.
Hugsa og leggja alla orku í tað
at elska og æra sín maka.
- Kærleiksboðið er lívsins salt,
ið hjún hvørt øðrum bjóða.
Latið tað tí ganga fram um alt,
so verður alt við tað góða.
- Latið øll góðynski ljóða her
um trivna í hjúnalagi.
Eydnan tykkum fylgi í hvørjari gerð,
og Harrin signi tykkum bæði.


text:
Svimjisamband Føroya sendir í hesum døgum oyðubløð út til allar føroyskar skúlar, til føroysk skúlabørn í fimta flokki at fylla út. Hetta er endurtøka av líknandi kanning í 2011 við spurningum, sum eru líkir teimum, ið verða settir eisini í grannalondum sum Danmark og Noregi.
Kanningin verður gjørd eftir góðkenning frá Mentamálaráðnum og við vegleiðing frá Dátueftirlitinum, umframt at vit hava beinleiðis samband til hvønn skúla sær.
Endamálið er at staðfesta svimjiførleikan hjá føroyskum skúlabørnum umframt teirra hug og møguleika at svimja. Fimti flokkur er valdur til at hava samanberiligan aldur við tey, sum verða spurd í til dømis Danmark og Noregi, og við tey í Føroyum, sum vórðu spurd í 2011.
Tað, sum ger okkara kanning heilt serstaka, er, at vit hava møguleika og evni at fáa svar frá øllum hesum børnum heldur enn bara frá einum parti av teimum. Tí verður eisini rættiliga nógv lagt fyri at fáa allar skúlar at svara.
Fyrstu brævbjálvar vórðu sendir út í gjár, umframt at Djóni nú hevur verið ein túr runt í skúlunum í Havn við hesum oyðubløðum. Restin fer á posthúsið í dag og kemur so vónandi fram í vikuni.
Vit í Svimjisambandinum eru sera spent upp á, hvussu úrslitini verða og hava í hesum sambandi eisini longu gjøgnumført eina spurnarkanning, sum er partur av regluligu kanningunum, sum Gallup ger fyr at síggja, hvussu vaksin svara spurningum av hesum slag.
Hesi úrslit verða tó fyribils ikki almannakunngjørd, fyrr enn vit vita, at skúlabørnini hava svarað. Hetta fyri, at tað ikki skal skeikla úrslitið av svarum hjá børnunum.
Vegna SSF
Rókur


text:
Pussy Riot er eitt russiskt, feministiskt og politiskt punkkollektiv, sum nógv verður tosað um fyri tíðina av tí at tríggir limir eru ákærdir og rættarsøktir fyri hooliganismu. Ein ákæra, sum Amnesty International metir botna í politiskari forfylging. Dómurin er ásettur til 17.august.
Eitt ótal av listafólki um allan heim stuðlað Pussy Riot, t.d. Kate Nash, Red Hot Chilli Peppers, Sting, Cornershop, Faith No More, Patti Smith, The Beastie Boys, Zola Jesus, Die Antwoord, Jarvis Cocker, Pete Townshend, The Joy Formidable, Peaches, Madonna, Genesis, Tegan and Sara, Johnny Marr, Iiro Rantala, Propagandhi, Anti-Flag, Corinne Bailey Rae, Kathleen Hanna, Björk, Yoko Ono, Stephen Fry og Jón Gnarr.
Vit á Listablogginum vilja eisini sýna solidaritet við Pussy Riot og mæla hervið øllum føroyskum listafólkum at vísa samhuga. Sendið tykkara navn, eina mynd, ein lítlan film, tónleik ella okkurt annað til listinblog@gmail.com, so almannkunngera vit tað. Seinni verða stuðulsváttaninar Amnesty International Føroya Deild, som eisini fara at almannakunngera tær og senda tær til avvarðandi myndugleikar.
Boðskapurin hjá Amnesty í sambandi við hetta málið er: Amnesty heitir staðiliga um, at ákærur um “hooliganismu” verða tiknar aftur, og at tær tríggjar Maria Alekhina, Ekaterina Samutsevich og Nadezhda Tolokonnikova beinanvegin og uttan krøv verða leyslatnar. Harafturat heitir Amnesty á myndugleikarnar um beinanvegin at seta í verk kanningararbeiði fyri at kanna hóttanir, sum familjulimir og verjar hjá teimum trimum kvinnunum hava fingið, og um neyðugt, at verja tey. Talufrælsið er ein mannarættur sambært grein 19 í Heimsyvirlýsingini um mannarættindi, og tí skal eingin setast í varðhald fyri friðarliga at brúka henda rætt.


text:
MEKANIKKUR
Maskinverkstaðurin, sum liggur nær við bryggjukantin, er útgjørdur við øllum tekniskum hentleikum til at loysa tær krevjandi uppgávurnar, sum gerandisdagurin setur okkum.
HYDRAULIKKUR
KSS veitir góða tænastu innan hydraulikk, umframt eykalutir av goymslu, so sum hydraulikkslangur, rør, fittings, ventilar, motorar og pumpur.
STÁL
KSS hevur eina stáldeild við vælkvalifiseraðum certifikat-sveisarum og skipasmiðjum, bæði til umvælingar og nýgerð.
EL-ARBEIÐI
Umframt tænastuførleikar innan el-spøl, átekur KSS/Johs.Elektro sær m.a. megging av skipum og reinsing av generatorum.


text:
Í farnu viku varð nýggjur sáttmáli undirskrivaður millum Klaksvíkar býráð og Malltek, sum eftir heystfrítíðina fer undir at byggja nýtt kappróðrarneyst til Klaksvíkar Róðrarfelag
Upprunaliga varð sáttmálin undirskrivaður á einari móttøku á sumri í fjør, men nú er ein dagførdur sáttmáli undirskrivaður, har høvuðsbroytingarnar eru ávís tilval, príshækkingar í samfelagnum og myndugleikakrøv.
Sáttmálin er nú áljóðandi 8,7 mió., sum er nakað hægri enn upprunaligi sáttmálin fyri einum góðum ári síðan. Arbeiðið byrjar av álvara í november, og skal, sambært tíðarætlanini, verða liðugt um á leið eitt ár.
Karl Johansen, borgarstjóri, fegnast um, at verkætlanin nú komin somikið langt, at byggingin kann fara í gongd, soleiðis at Klaksvíkar Róðrarfelag kann fáa nýggj, hóskandi hølir mitt í hjartanum í býnum.
– Klaksvíkar Róðrarfelag hevur nógvar íðkarar og nógv virksemi. Tí er tað gleðiligt, at hølisviðurskiftini hjá teimum nú koma upp á pláss. Hetta er ein spennandi verkætlan, sum gevur teimum prýðiligar umstøður, ið vit síggja fram til at handa felagnum komandi ár, sigur Karl Johansen, borgarstjóri.
Malltek er høvuðsarbeiðstakari í hesi verkætlanini, sum annars er ment í tøttum samstarvi við kappróðrarfelagið og Henning Larsen arkitektar, sum eisini hava staðið fyri miðbýarverkætlanini. Tískil fer nýggja kappróðrarneystið at fella væl inn í miðbýarmyndina, har ætlanin er, at neystið skal varðveita tað siðbundna føroyska sniðið við neystalonum.
Klaksvíkar Kommuna


text:
Sætta og næstseinasta umfar av Vetrarkappingini verður runnið í Trongisvági leygarmorgunin kl. 11.00. Tað verður felagið í Suðuroynni, Hvistan, sum saman við FÍF fer at skipa fyri. Bólkarnir eru hesir:
– Kvinnur / menn opin bólkur (f. -1996) – umleið 8,6 km
– Kvinnur veteranar / Menn Veteranar (f. 1958-1967) – umleið 8,6 km
– Menn Superveteranar (f. 1957 ella fyrr) – umleið 8,6 km
– Kvinnuunglingar / Mansunglingar (f. 1992-1996) – umleið 8,6 km
– Gentur / Dreingir (f. 1997-2001) – umleið 2,2 km
Rennirutan sær út til at vera bæði góð og hugnalig og stórt sæð uttan bilferðslu. Byrjað verður við ítróttarhøllina í Trongisvági. Runnið verður eftir áargøtuni og niðan í viðarlundina, víðari framvið ánni niðan til Sterling. Tá komið er niðan móti vegnum við brúnna, verður snarað til vinstru og runnið eftir vegnum Við Rangá omaneftir móti høllini aftur.Teinurin er áleið 4,3 km og verður runnin tvær ferðir, ella íalt umleið 8,6 km
Rutan sæst her: http://www.endomondo.com/routes/6698374
Gentur og dreingir renna 2,2 km. Byrjað verður við ítróttarhøllina í Trongisvági. Runnið verður niðan eftir áargøtuni. Snarað verður til vinstru við brúnna ì Lambabyrgi og runnið verður yvir til vegin við Rangá. Snarað verður til vinstru og runnið verður oman móti høvuðtvegnum og yvir móti høllini aftur.
Rutan sæst her: http://www.endomondo.com/routes/165593414
Skifting og brúsa er í høllini/skúlanum. Flogbóltsfinalurnar í yngru deildunum eru eisini í høllini leygardagin, so har verður nógv fólk. Vit fáa eina skúlastovu at skifta í og til at hava okkara klæðir í. Skiftirúmið er bert til at fara í brúsu í. Har skulu eingi klæðir hanga.
Okkurt leskandi verður at fáa aftaná renningina. Annars er kantina í sambandi við flogbóltstiltakið, og har eru vit eisini vælkomin at keypa.
Smyril siglir av Havnini leygarmorgunin kl. 7.00 og norðuraftur kl. 18.30. Minnist til, at tit fáa ferðaloyvi frá tykkara felagi ella frá FÍF.
Sum vanligt verða heiðursmerki latin til trý tey fremstu í hvørjum bólki. Og sum vanligt er kostnaðurin 50 kr. fyri vaksin og 20 kr. fyri tey yngru.
Sum sagt er hetta næstseinasta umfar av Vetrarkappingini, og tí er ivaleyst onkur, sum hevur hug at skeita eftir samlaðu støðuni, nú tað lækkar móti endanum. Støðan sæst á hesari slóðini: http://www.fif.fo/?p=6601
Ella og Ann dystast um samlaða fyrstaplássið hjá veterankvinnum.


text:
Tíðindi
13-10-2021
Arbeiðir tú ikki miðvíst við at hava allar næmingarnar við í tilgongdini at læra teir at lesa, kann vera sera torført at fáa teir við seinni. Tað sigur Jónfríð Foldbo, lærari á Skúlatrøð í Klaksvík; hon er lærari í føroyskum í grunddeildini og miðdeildini.
- Sjálvandi dugir onkur betur ella lærir skjótari enn onkur annar, men eg tryggi mær altíð, at øll eru við. Eg byrji frá grundini og fari miðvís og skipað til verka. Einki verður hurrað ígjøgnum; eg arbeiði ikki skjótari enn, at næmingurin klárar at fylgja við.
Jónfríð Foldbo byggir alla undirvísingina á súlutilfarið; hetta tilfarið er grundleggjandi og gott, heldur hon, og hon kennir seg trygga í tí.
- Av tí at tilfarið er so fjølbroytt, og eisini tí at ymiskir hættir verða brúktir, keða næmingarnir seg ongantíð. Tað leggur upp til, at lærarin tosar nógv við næmingarnar í undirvísingini, hann setir spurningar, sum hava til endamáls at fáa næmingarnar at undrast og koma við loysnum. Í hesum samrøðunum tosa vit um nógv orð, eisini orð og orðingar, sum tey ikki hava hoyrt fyrr. Orðfeingið verður víðkað. Tilfarið leggur eisini upp til, at næmingarnir arbeiða sjálvir.
Hóast tú fert miðvíst til verka við góðum og fjølbroyttum tilfari, sum byggir á gransking, so er avbjóðingin hjá øllum lærarum í føroyskum at fáa allar næmingar at mennast á jøvnum føti. Jónfríð Foldbo heldur, at tað ber til at tryggja sær, at allir næmingarnir mennast í tilgongdini at lesa, um undirvísingin er lærarastýrd niður í minstu smálutir, miðvís og skipað.
- Í lærarastýrdari undirvísing er nógv beinleiðis samband við hvønn næming sær. Tá ið teir arbeiða sjálvir, so seti eg teir saman við øðrum næmingum eftir einari ávísari ætlan, og tá gangi eg millum næmingarnar og hjálpi teimum á glið. Í samrøðunum er umráðandi, at øll sleppa til orðanna. Tú sært beinanvegin, um næmingurin er við ella ikki; tvílærarin kann taka næmingin, sum ikki fær alt við, til viks. Hóast summir næmingar læra betur ein til ein, er tað umráðandi at læra teir at lurta, hugsavna seg og vera við í prátinum, sum er í undirvísingini. Tað er ein týðandi førleiki at læra. Í samrøðunum leggi eg meg eftir at fáa næmingarnar at tosa í heilum setningum; ikki bara siga eitt orð og peika, sum nógv hava fyri at gera. Tað tekur tíð at venja tey við at tosa í heilum setningum.
Málið, sum Jónfríð Foldbo setir fyri fyrsta flokk, er, at næmingarnir kenna allar bókstavirnar, ljóðini, sum eru knýtt at bókstavunum og duga at seta bókstavirnar saman til ljóðrøtt orð.
- Sum við allari læring eru summir næmingar skjótir, meðan aðrir ikki eru. Onkur dugir at lesa tíðliga í fyrsta flokki, og hjá summum gongur tað striltið og seint. Hóast onkur næmingur ikki rættiliga er við, so sigi eg ongantíð, at “hatta kemur”. Eg havi alla tíðina henda næmingin við, sum ikki lærir so skjótt og væl. Lesikanningarnar, sum lesivegleiðararnir gera, eru sera gott amboð, tí teir eyðmerkja rættiliga tíðliga, hvar trupulleikin hjá næminginum liggur, sum hevur ilt við at læra at lesa. Hevur næmingurin ilt við at áskyna ljóðini, sum eru knýtt at bókstavnunum, so seta vit inn har; er tað bókstavirnar, sum hann ikki hevur fingið upp á pláss, so seta vit inn har.
Les alla samrøðuna við Jónfríð Foldbo í Skúlablað nr 5, 2021.
Skúlablaðið
Pedda við Stein gøtu 9
100 Tórshavn
Tel. 23 57 73
Teldupostur: turid@bfl.fo ella skulabladid@lararafelag.fo
2015 © Bókadeildin. All rights reserved.


text:
Mikukvøldið 7. februar skipar ÍSF fyri einum evniskvøldi í Vágoynni – í skúlanum á Giljanesi. Tiltakið er ætlað nevndarlimum og ábyrgdarfólkum í ítróttafeløgunum í Vágum og Norðstreymoy. Endamálið við tiltakinum er at kunna feløgini um ÍSF.
Evnini, sum verða viðgjørd, eru m.a.:
- Bygnaðurin í ÍSF
- Skattaviðurskifti hjá ítróttafeløgum
- Etisku leiðreglurnar
- Doping
- Tryggingarviðurskiftir
- Rúsdrekka- og rúsevnapolitikkur
- Skeiðsvirksemi
- o.a.
ÍSF hevur sett sær sum mál at koma út til øll økini í landinum at kunna um virksemið hjá ÍSF.
Tiltakið byrjar klokkan 19 og er í umleið 2 tímar.
ÍSF ferðast eisini til:
Klaksvíkar 21. mars
og var í Runavík 24. januar


text:
Í morgin byrjar altjóða svimjistevnan Bergen Swim Festival 2018, við luttøku av eisini 18 føroyskum svimjarum. Startlistarnir síggjast her, sum benda á at vit fara at síggja í øllum førum nakrar føroyskar svimjarar í finalum, og kanska vinna okkurt heiðursmerki, hóast kappingin er sera hørð.
Teir 18 svimjararnir eru:
- úr Havnar Svimjifelag: Beinta P. Debes (1997), Eyðrið Mortensen (2003), Johan N. Dam (2002), Lena Rannváardóttir (1998), Marius I. Gardshodn (1998), Niels Nattestad (1998), Vár E. Eidesgaard (2001)
- úr Ægir: Barbara Debes (2002), Rebekka Trygvadóttir (2004), Rókur Trygvason (2000), Signhild Joensen (2000), Sólvá A. Sigurðsson (2002)
- úr Suðuroyar Svimjifelag: Alisa Vestergård (2003), Rani Jacobsen (2001), Róland Toftum (1998), Sára R. Nysted (2001)
- úr svimjifelagnum Reysta: Ásbjørg Hjelm (1999)
- úr svimjifelagnum FLOT: Birita Debes (1995)
Við teimum eru venjarar Juan Jaime Arroyo Toledo úr Ægir, Jóannes á Fløtti úr Havnar Svimjifelag, Dánjal Martin Hofgaard úr Suðuroyar Svimjifelag og Eva Trygvadóttir úr Reysta, umframt ferðaleiðari Anita Ryggshamar Nysted, næstformaður í Svimjisambandi Føroya.
Stevnan verður eftir øllum at døma stroymað beinleiðis á livestream.com, umframt at norska TV2 fer at sjónvarpa beinleiðis frá finalunum fríggjadag og leygardag.
Afturat hesum verða úrslitini at síggja beinleiðis her á livetiming.se, umframt at okkurt ‘‘SuperLive’ verður at síggja her.
Kappingartíðirnar eru hesar:
- Fríggjadag 13. apríl – Innleiðandi riðlar frá kl 09:00, finalur frá kl 17:00
- Leygardag 14. apríl – Innleiðandi riðlar frá kl 09:00, finalur frá kl 17:00
- Sunnudag 15. apríl – Innleiðandi riðlar frá kl 09:00, finalur frá kl 16:00
Tíðirnar eru ‘norsk tíð’, sum er ein tíma frammanfyri føroysk.
Út yvir at vera ein spennandi svimjistevna, so er hendan luttøka eisini ein roynd hjá Svimjisambandinum at byggja upp ein so góðan liðanda sum gjørligt á føroyska svimjilandsliðnum, sum tann ið vit nú í øllum førum nakrar ferðir hava sæð á Oyggjaleikum.
Hópurin nú minnir um tann sum vit typiskt senda til Oyggjaleikir, og skjótt er jú bara eitt ár til Gibraltar, har Svimjisambandið avgjørt ætlar sær aftur at royna at markera seg.
Vit fylgja við sum væl vit kunnu, nú hesi 18 kappast í Bergen, samstundis sum Óli og Alvi kappast á Danish Open í Keypmannahavn, og undirritaði saman við Djóna og Hestoy fara á norðurlendskan aðalfund í Reykjavík.
Vegna SSF
Rókur


text:
Bókin henda mánaðin – Lilja og Eydna ummældu25. september 2019
Bókin henda mánaðin
Í døgurðatímanum mikudagin 25. september ummældu Lilja Thomasardóttir í 18e og Eydna Cæcilie Dalsgaard í 19a hvör sína bók, sum teimum dámar at lesa. Tiltakið verður aftur í oktober. Lesir tú – ella hevur tú lisið – eina bók, tú vilt ummæla?
Hetta skúlaárið er ætlanin at hava eitt afturvendandi tiltak á bókasavni skúlans, har næmingar hava høvi at ummæla bøkur. Hevur tú hug at ummæla eina bók, sum tær dámdi væl at lesa, ella sum tú heldur vera serliga áhugaverda, so skriva til pag@glasir.fo.
Bókasavnið


text:
Riesenkúlur
Tilfar
200 g frískar dadlur
1 spsk kokusolja
1 spsk peanutbutter
2 spsk kakaopulvur
salt
myrk sjokoláta 70%
Soleiðis gert tú
Koyr steinarnar burtur úr dadlunum og blenda væl saman við kokusolju og peanutbutter. Koyr eitt dims av salti og 2 rokaðar spsk av kakaopulvur í og blenda væl. Rulla til smáar kúlur. Koyr myrka sjokolátu í eina grýtu og hita inntil næstan øll sjokolátan er smeltað. Sløkk og rør væl inntil øll sjokolátan er smeltað. Vend kúlunum í sjokolátuni og legg á eitt fat við bakipapíri á. Goym í frystaranum ella í køliskápinum.


text:
Skrá til bygdaráðsfundin 25. juni kl. 18:00 í Mentanarhøllini
Boðað verður til bygdaráðsfund mánadagin , tann 25. juni 2018, kl 1800 í Mentanarhøllini
Fundarskrá:
- Laða upp undir vegin matr. 20i og 81 á Eiði
- Kikarin norðuri í Fitjum
- Teknisk mál – Eiðisstova
- Tilboð uppá granittblásing í Eiðis Havn
- Asfaltering
- Umsókn um keyp av matr.nr. 475 á Eiði
- Skúlabarnakoyring
- Frítíðarskúlin
Mál 1-7 verður viðgjørt á almennun fundi.
Mál 8 verður viðgjørt fyri afturlatnum hurðum.
K.v.
EIÐIS BYGDARÁÐ


text:
So stendur longu triðja umfar av TF Vetrarkappingini fyri durum. Hetta verður samstundis seinasta umfar í hesum árinum. Bragdið verður vertur fyri kappingini, sum eins og undanfarin ár fer fram á Tórsbreyt og í vakra náttúruøkinum við Svartafoss. Teinurin er 10,2 km fyri teir eldru bólkarnar, og 3,1 km fyri dreingja- og gentubólkin. Hesuferð hevur Bragdið valt at hava eina motiónsrutu til tey, ið halda 10 km vera ov langan tein. Tað merkir at motiónsrennarar og gongufólk, ið ikki hava hug at luttaka í TF Vetrarkappingini kunnu velja stuttu rutuna, sum verður á leið 5,5 km.
TF VK2 undir Kerjum eydnaðist stak væl. Vónandi verður luttøkan eins góð leygardagin.
Runnið verður frá Tórsbreyt, eftir Ringvegnum, oman eftir Hvítanesvegnum, inn eftir Skraddaragøtu yvir til Svartafoss og oman aftur móti Tórsbreyt. Tey ungu renna eitt umfar, tey vaksnu renna fýra ferðir runt, og motionistarnir renna tvey umfør. Aftaná renningina verður heiðursmerkjahandan aftur við einum kaffimunni í Fimi.
Tað er umráðandi at melda til her á síðuni innnan fríggjakvøldið kl. 18.00. Prísurin fyri luttøku er 50 kr. fyri vaksin og 20 kr. fyri børn. Tað ber eisini til at melda til á staðnum leygardagin frá kl. 10.00, men tá er prísurin 100 kr. fyri vaksin og 50 kr. fyri børn.
Bragdið bjóðar eisini vælkomin á teirra heimasíðu: http://www.bragdid.fo/?p=3762


text:
Jon Hestoy er í hesum døgum í Patagonia í Suður-Argentina, sum umboð fyri teknisku Open Water nevnd FINA, á fyrstu stevnu í røðini av World Cup stevnum í sjósvimjing. Tey skulu svimja 10 km í Río Negro millum Carmen de Patagones og Viedma, ein teinur sum eisini verður kallaður fyri maraton í FINA-høpi.
Kappingin er í morgin, leygardagin hin 4. februar 2017, og verður stroymað her:
Sí eisini lapatagonesviedma.com. Tey byrja sambært skránni hjá FINA kl 14:00 lokala tíð, sum er kl 17:00 her í Føroyum.
Her er ein video frá stevnuni í fjør


text:
Eingin Ólavsøka uttan siðbundnu Ólavsøkurenningina og soleiðis verður aftur í ár. Renningin er, sum vanligt, mánakvøldið 27.juli kl. 18.00.
Sjálvt um Ólavsøkan verður heilt øðrvísi, enn hon plagar, hava vit gjørt av at renningin verður. Vit halda okkum til almennu tilmælini frá Korona ráðgevingini og vænta, at øll gera tað sama.
Karmarnir um renningina, eru niðri á Skálatrøð. Har er slætt og gott at renna og ikki minst er tað sera áskoðaravinarligt. Fólk úr øllum heraðshornum plaga at luttaka og hjá fleiri er hetta byrjanin til Ólavsøkuna. Teinurin hjá teimum vaksnu er 5 km, og kann tað viðmælast ungum, sum eldri, vandum og minni vandum, at renna við.
Børnini plaga heldur ikki at smæðast burtur og meira enn eina ferð er tað hent, at onkur nýggj stjørna stingur seg fram um hini og vinnur óvæntað. Børnini renna styttri, enn tey vaksnu. Teinarnir eru frá 430 metrum til 1,3 km. Børnini byrja og renna kl. 18 og tey vaksnu renna kl. 18.30, ella tá børnini eru komin á mál. Heiðursmerkini hjá børnunum handa vit so hvørt, so tey sleppa undan at bíða ov leingi.
Vit í Bragdinum gleða okkum altíð til Ólavsøkurenningina og í ár er einki undantak, tí tað hevur verið sera soltið við kappingum í vár.
Tilmeldingina er latin upp inni á renn.fo. Vit vilja heita á øll, sum ætla at luttaka, um at melda til í góðari tíð. Í ár er eingin tilmelding á staðnum, men bert online. Tað vil tí siga, at tað skal meldast til í seinasta lagi sunnukvøldið 26.juli kl. 22.00. Leinki er her:
https://www.atgongumerki.fo/fif/
Meira verður at frætta um heintan av start nummarinum og hvussu kappingin fer at ganga fyri seg.
Vælkomin til Ólavsøkurenningina 2020
Bragdið


text:
2013
2013 (MMXIII) var sambært gregorianska kalendaranum eitt vanligt ár, ið byjaði á einum týsdegi.
HendingarEdit
- 15. apríl - Tvær bumbur brustu tætt við málstrikuna, meðan Boston Maraton var í gongd. Minst tvey fólk doyðu og fleiri vóru løstaði.
- 17. mai - Jacob Vestergaard, landsstýrismaður í fiskimálum, fær handa ætlanarskriv frá ES um ætlaðar handilsforðingar móti Føroyum.
- 28. august - Handilstiltøk hjá ES mótvegis Føroyum sett í gildi. Danskar havnir og aðrar ES havnir blivu stongdar fyri føroyskum skipum við sild og makreli og allur innflutningur av sild og makreli úr Føroyum er bannaður.
- 5. september valdi løgmaður, Kaj Leo Johannesen, at loysa Kára P. Højgaard úr starvinum sum innlendismálaráðharri, eftir at mikið rok hevði verið um Eysturoyartunnilin, sum Kári P. Højgaard hevði ætlanir um at lata danska felagið Copenhagen Infrastructure Partners (CIP) gera fyri pensjónspening úr Danmark, frá PensionDanmark. Rokið stóðst eitt nú av, at sáttmálin var loyniligur, og av ymiskum upplýsingum, ið komu út til fjølmiðlarnar.
- 2. november - Gerhard Lognberg varð koyrdur úr Javnaðarflokkinum.
- 20. november - Ein 61-ára gamal maður í Havn varð funnin deyður, hann varð myrður. Ein 68-ára gamal maður varð skuldsettur fyri morðið.
- 26. november - Ein avgustur (spermur) varð tikin upp á land við Hvalastøðina við Áir, eftir at fýra avgustar høvdu svomið har nærhendis í nakrar dagar. Tveir av hvalunum doyðu, og tann eini av teimum varð so tikin upp við Hvalastøðina. Tá Bjarni Mikkelsen, lívfrøðingur, skuldi seta hol á avgustin, so brast hann. Kringvarpið tók uppá film og legði tað á heimasíðuna og vísti tað í Degi og Viku sama kvøld. Filmsbrotið ferðast kring heimin og sera nógv fólk hugdu at filmsbrotinum.
- 14. desember og 15. desember - Tvær ódnir raktu Føroyar innanfyri eitt døgn. Fyrra ódnin byrjaði um leygarkvøldið hin 14. desember, og longu dagin eftir herjaði ein onnur ódn, sum var uppaftur verri enn hin fyrra. Hon byrjaði seinnapartin sunnudag hin 14. desember og herjaði til miðnátt. Fleiri hundrað skaðfráboðanir vóru og streymurin fór nógvastaðni norðanfjørðs í fleiri tímar.
- 28. desember - Ein álvarsom ferðsluvanlukka hendi í Oyndarfirði onkuntíð millum kl. 6 og 10 um morgunin. Tveir ungir mans vóru við bilinum, 20 og 22 ára gamlir, báðir úr Oyndarfirði. Bilurin var farin útav vegnum og endaður á sjónum við Rættargjógv. Tann 22 ára gamli maðurin, Jens Pauli Juul, varð funnin deyður sama morgun, sum vanlukkan hendi. Leita varð eftir tí 20-ára gamla manninum í fleiri dagar, men hann varð ikki funnin fyrr enn eina viku seinni, tá umleið 400 fólk og 70 bátar luttóku í leitingini saman við Brimli, Tjaldrinum og Hvidbjørnen. Harumframt luttóku eisini eitt nú bjargningarbátarnir Lív, Ziska og Sverri. Líkið av Rana í Billustovu varð funnið hin 4. januar 2014 kl. 13.44.
MentanEdit
MentanarvirðislønirEdit
- 19. september - Mentanarvirðisløn M. A. Jacobsens og Barnamentanarheiðursløn Tórshavnar býráðs vóru handaðar. Katrin Ottarsdóttir fekk virðislønina fyri fagrar bókmentir fyri yrkingasavnið Eru koparrør í himmiríki?, Poul Jespersen fekk virðislønina fyri yrkisbókmentir fyri skúlabókina Rúmdin. Turið Sigurðardóttir fekk virðislønina fyri Annað mentanarligt avrik, fyri hennara arbeiði við at týða bøkur til føroyskt. Rakel Helmsdal og Hilmar Joensen fingu Barnamentanarheiðursløn Tórshavnar býráðs.
- 11. desember - Dávur Djurhuus fekk føroysku filmsvirðislønina Geytan fyri filmin Terminal, meðan Jónfinn Stenberg fekk Áskoðaravirðislønina fyri filmin Munch.
ÍtrótturEdit
FótbólturEdit
- 4. apríl - Føroyar - Montenegro 3-3 (kvinnur), málini hjá Føroyum gjørdu Heidi Sevdal (2) og Íðunn Magnussen (1).
- 6. apríl - Føroyar - Litava 1-0 (kvinnur), málið hjá Føroyum gjørdi Rannvá B. Andreassen
- 9. apríl - Føroyar - Georgia 2-1 (kvinnur), málini hjá Føroyum gjørdi Heidi Sevdal.
SvimjingEdit
- 14. desember - Pál Joensen vann silvur á 1500 metrar frí á EM á stuttgeil 2013 í Herning.
RenningEdit
- 31. oktober til 5. november rann tá 50-ára gamli Marlon Kjærbo 133 km úr Klaksvík til Vágs, har hann vitjaði allir kappingarhylar í Føroyum, tók nakrir dropar úr hvørjum hyli, sum hann so skal stoyta í langhylin í Vági, sum væntandi skuldi byggjast liðugt í 2014. Talan var um stuðulsrenning. Marlon er formaður fyri Suðuroyar Svimjifelag (Susvim).
- 13. desember - Pól Sundskarð rann 118 km úr Gásadali til Viðareiðis, hann rann um náttina, veðrið var ikki til vildar, men hann gjøgnumførdi túrin. Næstu tveir dagarnar eftir túrin herjaðu tvær ódnir í Føroyum.
FøðingarEdit
AndlátEdit
- 8. apríl - Margaret Thatcher, bretskur politikari (f. 1925)
- 22. juni - Henning Larsen, danskur arkitektur (f. 1925)
- 5. november - Svenning Tausen, føroyskur rithøvundur, lærari og ritsjóri (f. 1936)
- 5. desember - Nelson Mandela, suðurafrikanskur forseti (f. 1918)


text:
CCF 44 A (B. C.)
TSB E 120
Fyrsti táttur.
(Einars táttur)
1 Hósis dóttir Kjartani unti,
høvdu tað menn við orði,
tað untist honum ein vænari moy
nú í Trondheim norðri.
2 Hósis dóttir Kjartani unti,
mongum illa tókti,
tað untist honum ein vænari moy,
frú Marita, kongins dóttir.
3 Eina veit eg rímuna,
vil eg fyri tær greina,
Ólavur kongur í Tróndheimi
so raskar hevur hann sveinar.
4 Kongurin hevur ein ungan mann,
Einar nevni eg hann,
vænur er hann og vøksturligur,
væl á bogan kann.
5 Kongurin situr yvir breiðum borði,
sólin brandar víða,
talar hann til Einar unga:
“Tú skalt á skógvar ríða.”
6 Kongur gekk á borgarsal,
hann sá eftir sævarbylgju:
“Eg skal fáa tær fimtan hundrað
við tær í ferð at fylgja.”
7 Ríða teir eftir Áskóg norður,
man meg rætt um minna,
tá ið teir komu undir Dovrafjøll,
tá tók tann dagur at dimma.
8 Ríða teir eftir Áskóg norður
við so mikið veldi,
tá ið teir komu undir Dovrafjøll,
tá tok tann dagur at kvølda.
9 Allir stóðu kongins menn,
teir tóktust komnir í vanda,
líta teir seg til høgru lið,
tá sóu teir risan standa.
10 Risin so til orða tekur,
tóktist hava kent:
“Hoyr tað, reystur Einar ungi,
hvør hevur teg higar sent?”
11 Tá svaraði Einar ungi,
hann kvaðst ikki longur tiga:
“Ólavur kongur í Tróndheimi
hann hevur sent meg higar.”
12 “Hevur hann teg higar sent
at standa í stórum vanda,
eg eigi jørð og aldanskógv,
hetta vil eg behalda.
13 Hevur hann teg higar sent
at standa í stórum váða,
eg eigi jørð og aldanskógv,
hesum vil eg ráða.”
14 Risin so til orða tekur,
frá man frættast víða:
“Her skulu tit, kongins menn,
í sama stað mær bíða.”
15 Tað var hesin grimmi risi
við teirri somu ferð,
hann gekk seg í hellið inn
at søkja sær skjøld og svørð.
16 Risin kom av helli út,
hann mælir orðum hól,
niður feldi hann fimtan hundrað,
áður upp rann sól.
17 Niður feldi hann fimtan hundrað,
eingin vann honum mein,
eftir ríður á grønum vølli
Einar, kempan ein.
18 Einar ríður á grønum vølli,
kinn ber hann so baldan:
“Frætti tað Kristin, kongins dóttir,
undan skal eg ikki halda.”
19 Einar ríður á grønum vølli,
blóðið upp til kníggja:
“Frætti tað Kristin, kongins dóttir,
undan skal eg ikki flýggja.”
20 Einar ríður á grønum vølli
við svørð og brynju blá,
síðan helt móti risanum,
tað gingu kostir á.
21 Einar reiggjar svørðið hátt,
um enn tit viljið trúgva,
síðan ætlaði hann risanum
høvur og hjálm at klúgva.
22 Einar reggjar svørðið hátt,
tað var alt so fast,
tað fleyg so burtur av risans hjálmi,
tað sundur um miðju brast.
23 Einar legði svørðið til,
slíkt vóru mikil undur,
tað fleyg so burtur av risans hjálmi.
tað brast um miðju sundur.
24 Einar ríður á grønum vølli,
hann lítur niður fyri seg:
“Ólavur, kongur í Tróndheimi,
illa sveik tú meg.”
25 Einar ríður á grønum vølli,
blóðið upp til kníggja,
svørji tann eið á míni trú,
tá mundi risin flýggja.
26 Einar rýmir á Tróndheim suður
við eitt brotið spjót,
Ólavur kongur í Noregi
hann gekk honum ímót.
27 Kongurin so til orða tekur,
tá ið hann mannin kendi:
“Einar, hvar er liðið tað,
ið eg á skógvin sendi?”
28 Tá svaraði Einar ungi,
blóð á akslir fleyt:
“Her tú síggja skalt tað svørð,
sum eg við risan breyt.”
29 Kongur so til orða tekur
alt for uttan ekka:
“Gakk tú inn í hallina
tann brúna mjøð at drekka!”
30 Einar situr yvir breiðum borði,
hann heldur á brýndum knívi:
“Nú er eingin í Tróndheimi,
ið risan tekur av lívi.”
31 Einar so til orða tekur,
nú hitt annað orðið:
“Eg vildi, at Kjartan Ólavsson
hann var í Tróndheim norðri.”
32 Svaraði ein so gamal maður,
hann studdist fram á fold:
“Deyður er Kjartan Ólavsson,
hann liggur í heiðin mold.”
33 Svaraði annar gamli maður:
“Har var eg í fjør,
deyður er Kjartan Ólavsson,
hann liggur í døkkari jørð.”
34 Marita yvir borði stóð
við sínar moyggjar tólv,
tá ið hon hoyrdi Kjartans deyða,
hon svímar á hallargólv.
35 Reistu hana fyri borðið upp,
hugsa, hon var deyð,
lindin dró fyri hjartað inn,
blóð av nøsum fleyt.
36 Reistu hana fyri borðið upp
kongins mangir menn,
lindin dró fyri hjartað inn,
so blóð av nøsum rann.
37 Tað er frúgvin Marita,
hon mælir orðum fjól:
“Skamm fái Guðrun Hósisdóttir,
sum brand av slíðrum stjól!
38 Eg tók upp úr máldrykki,
Kjartani møttul gav,
av silvuri vóru dýrir steinar,
gripur av gulli var.
39 Eg tók upp úr máldrykki,
silvursteinar at binda,
hann fekk ikki víggjasár,
ið bar mín brand við linda.”
40 Tá svaraði tann gamli maður,
hann glógvar í gullinum reyð:
“Enn eru kappar í Íslandi,
um Kjartan hann er deyður.”
41 Innan Lundafjarða
har býr ein frúgvin von,
hon ber undir linda,
hon føðir ein ungan son.
42 Frúgvin unga sonin ár,
tung man sorgin falla,
síðan læt hon presti bera,
Ílint bað hon kalla.
43 Barn varð borið frá prestinum
aftur til móður sína,
meiri letur hon røkta tað,
enn alt sítt gull í skríni.
44 Hann vóks upp hjá síni móður,
so væl hann tað formátti,
svørji tann eið á mína trú,
alt innan móður gáttir.
45 Hann vóks upp hjá síni móður,
leikar títt í talvi,
svørji tann eið á mína trú,
stórur og sterkur av alvi.
46 Kongurin situr yvir breiðum borði,
hann kvaðst ikki longur tiga,
talar hann til Einar unga:
“Tú heinta mær Ílint higar!”
47 Kongur so til orða tekur,
nú hitt annað orð,
talar hann til Einar unga:
“Tú heinta mær Ílint norður!”
48 Svaraði tá Einar ungi,
fyri breiðum borði stóð:
“Tað vil vera ein góður knørrur,
ið sigla skal Íslands sjó,”
49 Svaraði tá Einar ungi,
so gongur søgnin av:
“Tað má vera ein góður knørr,
sum [sigla] skal Íslands hav.”
50 Svaraði hann Ólavur kongur:
“Tað kann eg væl gera,
eg skal læna tær Ormin langa,
ið besta skip man vera.”
51 Svaraði Kristin, kongins dóttir,
glógvar í gullinum reina:
“Hoyr tað, reystur Einar ungi,
eitt sinn situr tú heima!”
52 Tað er Kristin, kongins dóttir,
fyri breiðum borði stóð,
tað er kongur í Noregi,
hann rodnar sum eitt blóð.
53 Tá svarar Einar ungi,
hann skeyt tann leik av hendi:
“Gjarna skal eg fara burt,
tín faðir ið meg sendi.”
54 Einar gekk til strandar oman,
tað loynir ei mín tunga,
tað fylgdi honum kongurin
og hon Kristin unga.
55 Fylgdi honum til strandar oman,
mongum illa tókti,
tað fylgdi honum kongurin
og Kristin, kongins dóttir.
56 Einar steig á skipabunka,
yvir við sindal stroytt,
stavnur og stýri av reyðargulli
og segl av silki reytt.
57 Einar stendur á skipabunka,
hann dregur akker upp,
stavnur og stýri av reyðargulli
og silkisegl á topp.
58 Kongurin gongur á borgarsal
eina morguntíð,
so lystiliga Ormurin siglir
fram við grønari líð.
59 Kongurin gongur á borgarsal
við so mangan mann,
so lystiliga Ormurin siglir
seg við líðum fram.
60 Kristin gongur í borgarsal,
aftan á Ormin sær:
“Sannur Gud av himnaríki,
Einar, fylgi tær!”
61 Risin kom av helli út
eina morgunstund,
tá sá hann, at Ormur sigldi
inn á Oyrarsund.
62 Risin gekk í hellið inn,
so snarliga hann sær skundar,
talar hann til Gandafinnin,
biður hann rúnir binda.
63 Risin talar til Gandafinn,
biður hann rúnir binda,
bæði skjótt og skundiliga
aftan á Ormin binda.
64 So var veður á sjónum hart,
ógvuligt at líta,
so stýrdi Einar ungi,
frá dreiv mjøllin hvíta.
65 So var veður á sjónum hart,
væl mátti ódnin kalla,
so stýrdi Einar ungi,
at hvørgum borði hallar.
66 So var veður á sjónum hart,
at aldan yvir breyt,
so stýrdi Einar ungi,
at beinur knørrur fleyt.
67 Risin talar til Gandafinn,
slík eru mikil undur:
“Tú skuldi skotið gullbjálkan
og brotið so stýrið sundur.”
68 “Hoyr tað, tú grimmi risi,
tað kann eg ei gera,
tað er sett við mentir tær,
sum Ólavur kongur læt skera.”
69 So var veður á sjónum hart,
aldan reis frá grunni,
Einar heldur um gullbjálka,
nú hevur hann Gud í munni.
70 Einar stýrir Orminum langa
so glaður í huga fróð,
aldan reis frá grunni upp,
av hondum rendi hon blóð.
71 So var veður á sjónum hart,
snekkjan rennur í stríma,
Einar heldur um gullbjálkan,
nú troystar hann dreingir sínar.
72 “Frammi á teirri sævarbylgju
tað brenna sum bálaeldar,
ikki skulu tit lívið láta,
so leingi sum Ormurin heldur.”
73 So var veður á sjónum hart,
tað brakar í borð og bjálkum,
Ormurin rendi í havið út,
hann legði til ymsar kjálkar.
74 So var veður á sjónum hart,
man meg rætt um minna,
Ormurin rendi í havið út,
legði til ymsar kinnar.
75 So var veður á sjónum hart,
tung er dømini slík,
Einar stýrir Orminum langa
inn fyri Reykjavík.
76 Kastaði akker fyri borð,
hann ræð frá skipi ganga,
fyri Ferjubakka
har bundu teir Ormin langa.
77 Tað var frúgvin Ingibjørg,
hon steig á saðil fram:
“Hetta man vera ein mikil kempa,
ið blóð av hondum rann.”‑
78 Frúgvin so til orða tekur,
frammi á saðli stóð:
“Hetta man vera ein mikil kempa,
av hondum rennur blóð.”
79 Einar gekk í hallina inn,
bæði vænur og vitur,
sum hon frúgvin Ingibjørg
fyri í stóli situr.
80 Einar stendur á hallargólvi,
hann mælir av tungum sinni:
“Hvar er Ílint, sonur tín?
Nú vil eg hann finna.”
81 Einar so til orða tekur,
eg geri tað ei at loyna:
“Hvar er Ílint, sonur tín?
Nú vil eg hann royna.”
82 Svaraði frúgvin Ingibjørg,
hon feldi tár á lín:
“Ótakk havi tú, Einar ungi,
fyri higarkomu tína!”
83 Svaraði frúgvin Ingibjørg
í annað orðið tá:
“Um enn tú finnur mín unga son,
tú vinnur har einki á.”
84 Tá svaraði Einar ungi,
heldur á brýndum knívi:
“Tað býr ein risi undir Áskóg norð,
fingum vit hann av lívi!”
85 Tað er frúgvin Ingibjørg,
sveipar hon seg í skinn,
so gekk hon í hallina
fyri Ílint, son sín, inn.
86 Frúgvin gekk í hallina inn,
hon mælir av tungum sinni:
“Her er ein kempa úr Noregi,
sum vil teg, Ílint, finna.”
87 Ílint gekk í hallina inn,
bæði vænur og vitur,
sum hann reystur Einar ungi
yvir breiðum borði situr.
88 Ílint gekk í hallina inn,
hann brandin yvir seg bar:
“Hoyr tað, reystur Einar ungi,
hvat viljið tit mær?”
89 Tá svaraði Einar ungi,
hann heldur á brýndum knívi:
“Tað býr ein risi undir Áskóg norð,
fingum vit hann av lívi!”
90 Tá svaraði hann Ílint ungi,
mælir so fyri sær:
“Hoyr tað, reystur Einar ungi,
eg skal fylgja tær!”
91 Ílint gekk av borgini út
eina morgunstund
ígjøgnum fagran Brúndal
aftur á Leygarsund.
92 Tað er frúgvin Ingibjørg,
hon smílist undir lín:
“Eg vildi til givið, Einar ungi,
at tú hevði verið mín.”
93 Tað var frúgvin Ingibjørg,
hon mælir so fyri sær:
“Eg vildi til givið, Einar ungi,
at tú hevði verið hjá mær.”
94 Tá svaraði Einar ungi,
tað loynir ikki mín tunga:
“Eg kann ikki gera tað,
frættir tað Kristin unga.”
95 Tá svaraði Einar ungi,
frúnni illa tókti:
“Eg kann ikki gera tað,
frættir tað kongins dóttir.”
96 Einar gekk av borgini út,
hann ræð so frúnni takka,
gjøgnum fagran Brúndal
aftur á Ferjubakka.
97 Vundu teir upp síni silkisegl
við so nýtum orðum,
strykaðu ei á bunka niður
fyrr enn við Tróndheim norður.
98 Lótu síni akker falla
á tann hvíta sand,
fyrstur stígur Einar ungi
sínum fótum á land.
99 Fyrstur stígur Einar ungi
sínum fótum á land,
og hann reystur Ílint sterki
upp undir hans høgru hand.
100 Og hann reystur Ílint sterki
upp undir hans høgru hond,
tá kom kongur í Noregi
ríðandi oman til strond.
101 Kongurin so til orða tekur
alt for uttan ekka:
“Gangið tit til hallar heim
tann brúna mjøð at drekka!”
102 Drekka teir í Tróndheimi
á so manga lund,
drukku mjøð og kláran vín
so glaðir á hvørji stund.
103 Drekka teir í Tróndheimi
bæði úti og inni,
drukku mjøð og kláran vín
so glaðir á hvørjum sinni.
104 Risin kemur av helli út,
sum gitið man verða leingi:
“Eg skal meg á Tróndheim suður
at spekja kongins dreingir.”
105 Drekka teir í Tróndheimi,
tað man meg rætt um minna,
drekin tekur at ýla hátt,
og dagur tekur at dimma.
106 Drekka teir í Tróndheimi
við so lítið veldi,
drekin tekur at ýla hátt,
og dagurin tekur at kvølda.
107 Allir stóðu kongins menn,
fellur teimum í fátt,
nú at hesin grimmi risi
stígur inn um gátt.
108 Nú at hesin grimmi risi
stígur inn um gátt:
“Sit væl, signaður Ólavur kongur,
eg drekki við tær í nátt!”
109 Allir bliknaðu kongins menn,
fyri breiðum borði stóðu,
uttan Ílint sterki,
hann rodnar sum eitt blóð.
110 Allir stóðu kongins menn,
eingin tordi tala,
uttan Ílint sterki,
hann ræð tá fyrst at mæla.
111 Uttan Ílint sterki,
hann svarar honum enn:
“Tað er ikki trøllum vant
at drekka við kristnar rnenn.”
112 Svaraði hann Ílint sterki,
gitin man verða leingi:
“Tað er ikki trøllum vant
at drekka við kristnar dreingir.”
113 Risin reiggjar jarnstongina,
slík eru mikil undur,
Ílint treiv um gullmerkið,
teir brutu stongina sundur.
114 Teir nyktust bæði hart og skarpt,
braka tekur í høll.
Risin og Ílint sterki
teir bardust á grønum vølli.
115 Teir nyktust bæði hart og skarpt,
slíkt var mikið undur,
so fór teirra fundi út,
at risin hann kom undir.
116 Teir nyktust bæði hart og skarpt,
søgur ganga frá,
so er mær í orðum greint,
Ílint hann kom á.
117 So er mær við orðum greint,
at Ílint hann komst á,
Einar skundaði ferðini,
hann hjó hans høvur frá.
118 Teir tóku risans mikla gull,
teir førdu á Tróndheim fram,
takk havi hann Ílint sterki,
sum henda sigur vann!
119 Ílint gisti síni móður,
so væl hann tað formátti,
festi frúnna Gullbrúnu,
ta vænu Valints dóttur.
CCF 44 A (B. C.)
TSB E 120
Handrit: Savn Hammershaimb AM, Access. 4c I.
Útgávur:
1. Ársbók Førja Bókafelags (1900), s. 72.
2. Føroya kvæði (Christian Matras greiddi til útgávu, 1941) Band II, Teil 1, s. 110.
3. Føroya kvæði (Inngangur og úrtøk eftir Dánjal Niclasen, 2000) 11. bind, s. 56
Heimild: Úr Suðuroy og Sandoy. A: Jakob Hansen, Jákup í Ovastahúsi (1795-1870 ), Skálavík, 1847. B: Birthe Sophie Jacobsdatter, Birita á Mýri (1804-1878 ), Vági, 1848 C: Óli Jespersen, Óli skúlahaldari (1810-1882 ), Hovi, 1848.
Einar tænir hjá Ólavi kongi í Tróndheimi, sum sendir hann at berja niður ein risa. Allir menn Einars eru falnir, og í fleiri dagar berjist hann einsamallur við risan. Hvørgin teirra megnar at vinna á hinum, og at enda fer Einar aftur til kongs.
Ólavur sendir hann til Íslands eftir tí unga riddaranum Ílinti at hava sær til hjálpar at drepa risan.
Ein annar risi roynir við stormi at steðga skipinum, men kongur nýtir mótgand.
Einar kemur aftur við Ílinti. Risin kemur til kongsins høll og vil drekka saman við kongi. Ílint sigur, at eingin risi sleppur at drekka við kristnum manni, og so verður bardagi. Ílint vinnur á risanum, og Einar hjálpir honum at høgga høvdið av risanum.
á føroyskum: CCF 44 (bert á føroyskum)


text:
Kunoyar Katrina
Tann sonevndi Lamba Jákup, sonur Elina í Lamba, var búsitandi á Hellunum og giftur við Kunoyar Katrinu.
Jákup var ein dagin farin til Fuglafjarðar og ætlaði at koma heim aftur sama kvøldið. Hann kom ikki, hóast hann var farin úr Fuglafirði. Fólk fóru dagin eftir at leita, og Jákup var funnin deyður í einum (gili) ella við eitt gil.
Katrina hevði um somu tíð eitt stykki av vadmali til vevingar í Oyndarfirði, sum hon ætlaði manni sínum. Maðurin í teimum húsum, har vadmalið var til vevingar, sá hetta sama vanlukku kvøldið fyri sær tvey lomb undir vevinum.
Hetta seinasta er sagt mær av eini bróðurdóttur hansara, ið sæð hevði.
Katrina giftist upp aftur við einum fuglfirðingi skjótt eftir. Ein pálmasunnudagsmorgun fór hann oman til strandar at bjarga reka. Hann var í hesum arbeiði so óheppin at detta niðurfyri og druknaði.
Í báðum giftarmálum sínum hevði Kunoyar Katrina børn. Við seinna manninum átti hon ein drong, ið hevði gult hár; men høgrumegin afturi á nakkanum hevði hann tættir av svørtum, um tríggjar tummar í ummáls.
Katrina, hon doyði fyri fáum árum síðani, dugdi at siga fyri tí, ið hevur greitt mær frá, at tá ið hon bar henda son undir belti, kom hon sær einaferð ímóti eini lýsikolu. Hetta var orsøkin til tað undarliga litta hár, sonurin hevði á nakkanum.
Hesin sami sonur var fyri okkurt um 40 árum síðani sligin yvir borð av eini slupp og druknaði.
Andreas Weihe: “Søga og søgn”, 1933